                      højesterets kendelse
                          afsagt tirsdag den 14. august 2012
sag 127/2012
bk byg ved bo kristensen
(advokat jens paulsen)
mod
bente christensen og
erik christensen
(advokat claus munk for begge)
i tidligere instanser er afsagt beslutning af retten i århus den 23. december 2011 og kendelse
af vestre landsrets 5. afdeling den 19. januar 2012. procesbevillingsnævnet har den 22. marts
2012 meddelt tilladelse til, at kendelsen indbringes for højesteret.
i påkendelsen har deltaget tre dommere: per walsøe, niels grubbe og jon stokholm.
påstande
kærende, bk byg ved bo kristensen, har påstået, at sagen genoptages.
indkærede, bente christensen og erik christensen, har påstået, at landsrettens kendelse stad-
fæstes.
vestre landsrets 5. afdeling har henholdt sig til sin afgørelse.
sagsfremstilling
den 26. oktober 2011 afsagde retten i århus udeblivelsesdom over bo kristensen. bo
kristensen anmodede den 22. november 2011 om sagens genoptagelse. ved retsbog af 24.
november 2011 besluttede retten i århus at genoptage sagen på betingelse af, at der inden den
15. december 2011 indbetaltes de ved udeblivelsesdommen idømte sagsomkostninger på
                                                 - 2 -
18.540 kr. retsbogen blev fremsendt sammen med et følgebrev, hvoraf fremgik rettens kon-
tonummer og åbningstider, der var kl. 8.30-15.00.
den 15. december 2011 kl. 15.48 grønlandsk tid oprettede bo kristensen en bankoverførsel af
sagsomkostningerne i sydbank. kl. 15.59 samme dag blev kvitteringen for overførslen sendt
med e-mail til retten i århus. tidsforskellen mellem grønland og danmark er 4 timer, således
at oprettelsen af overførslen blev foretaget kl. 19.48 dansk tid og kvitteringen sendt med mail
kl. 19.59 dansk tid. den 16. december 2011 blev beløbet debiteret bo kristensens konto. den
19. december 2011 blev beløbet modtaget på rettens konto.
ved retsbog af 23. december 2011 besluttede retten i århus at genoptage sagen. ved kendelse
af 19. januar 2012 bestemte landsretten, at sagen ikke skulle genoptages.
procesbevillingsnævnet meddelte den 22. marts 2012 tilladelse til, at kæremålet kunne ind-
bringes for højesteret. kæreskrift er modtaget i landsretten den 3. april 2012.
anbringender
bo kristensen har til støtte for påstanden om, at sagen genoptages, anført bl.a., at sikkerheden
er stillet rettidigt, idet bankoverførsel er oprettet den 15. december 2011.
en naturlig sproglig forståelse af den af retten fastsatte frist vil inkludere hele dagen. under
alle omstændigheder er overførslen sket inden kl. 16 grønlandsk tid, hvilket gør indbetalingen
og dokumentationen herfor rettidig, idet grønland tillige er inden for det danske retsvæsens
jurisdiktion.
hensynene bag kravet om sikkerhedsstillelse er at sikre bente christensen og erik christen-
sen mod at lide et tab ved en genoptagelse samt sagens fremdrift. disse hensyn er notorisk
opfyldt ved betaling af sikkerheden.
det ville være uforholdsmæssigt indgribende for bo kristensen, hvis ikke der sker genopta-
gelse. sagen er oprindeligt startet som en simpel småsag/inkassosag, mens bo kristensen,
såfremt genoptagelsen nægtes, står til at skulle betale bente christensen og erik christensen
et ikke uvæsentligt beløb.
                                                 - 3 -
bente christensen og erik christensen har til støtte for påstanden om, at landsrettens kendelse
stadfæstes, anført bl.a., at bo kristensens anbringende om, at der er sket rettidig betaling på
grund af tidsforskellen, først er fremsat ved bo kristensens ansøgning om 3. instansbevilling
af 5. marts 2012. det er ikke rimeligt, at sagsbehandlingen forlænges herved.
den af retten i århus fastsatte frist for betaling af sikkerhed til ”inden den 15. december
2012”, må forstås således, at den sidste rettidige betalingsdag var den 14. december 2011.
betalingen er ikke modtaget før den 19. december 2011, hvor beløbet indgik på rettens konto.
det er i den forbindelse uden betydning, hvornår betalingen er oprettet.
betalingen kan under alle omstændigheder tidligst anses for gennemført, da bo kristensen
havde mistet rådigheden over beløbet, hvilket først må antages at være sket den 16. december
2011, som sydbank anfører som overførselsdag.
en frist fastsat af en dansk domstol udløber efter tidspunktet i den tidszone, hvor domstolen er
beliggende, og ikke i en tilfældig tidszone, hvor en part måtte befinde sig. det er irrelevant,
om det danske og grønlandske retsvæsen hører sammen.
retsplejelovens § 367, stk. 1, hjemler ingen mulighed for at retten kan se bort fra en fristover-
skridelse i forhold til opfyldelse af genoptagelsesbetingelser på samme måde som retsplejelo-
vens § 360, stk. 7, jf. stk. 5, gør det i forbindelse med en parts forsinkelse med et processkrift.
højesterets begrundelse og resultat
bo kristensens anbringende om, at der rettidigt er stillet sikkerhed, tages under behandling, jf.
retsplejelovens § 393, stk. 5.
retsplejelovens § 367, stk. 1, 3. pkt., bestemmer, at genoptagelse af en sag kan betinges af, at
der stilles sikkerhed for de idømte sagsomkostninger.
højesteret finder, at den af retten i århus fastsatte frist for sikkerhedsstillelse ”inden den 15.
december 2011” skal forstås således, at der skulle stilles sikkerhed inden kontortids ophør den
                                               - 4 -
15. december 2011. kontortids ophør er ved retten i århus kl. 15.00. da betaling ikke er sket
den 15. december 2011 inden kl. 15.00 dansk tid, er sikkerhedsstillelsen ikke rettidig.
udgangspunktet er, at hvis den, der har begæret genoptagelse af en sag, ikke rettidigt stiller
sikkerhed, skal genoptagelsen afvises.
retten kan undtagelsesvis undlade at tillægge fristoverskridelsen afvisningsvirkning, hvis
fristoverskridelsen kan tilskrives sådanne undskyldelige omstændigheder, at en ny begæring
om genoptagelse ville kunne imødekommes efter retsplejelovens § 367, stk. 1, 2. pkt.
højesteret tiltræder, at der ikke er oplyst sådanne undskyldelige omstændigheder, at sagen
kan genoptages.
                                        thi bestemmes:
landsrettens kendelse stadfæstes.
i sagsomkostninger for højesteret skal bk byg ved bo kristensen inden 14 dage efter afsi-
gelsen af denne højesteretskendelse betale 3.000 kr. til bente christensen og erik christensen.
beløbet forrentes efter rentelovens § 8a.
